als_Latn dik_Latn sag_Latn
Mbron të burgosurit e Guantanamos
Aktorja Kristen Stewart ka lënë jo pak persona të habitur, kur në një intervistë për “Daily Beast” ka mbrojtur të burgosurit e Guantanamos.
Politiko
E Martë, 14 Tetor 2014 | 15:30
0 Komente.
Stewart ka deklaruar se terroristët në Gjirin e Guantanamos janë keqkuptuar dhe se në Forcat e Armatosura të Shteteve të Bashkuara anëtarësohen vetëm torollakët.
Stewart është pyetur në lidhje me filmin e saj të ri, “Camp X-Ray”, që ilustron jetën e një ushtareje të thjeshtë që punon si gardiane në burgun e Guantanamos në Kubë.
E rrethuar nga xhihadistë, ajo bëhet dëshmitare e një realiteti të dhunshëm e mizor dhe zë miqësi me një të dyshuar për terrorizëm. Më pas ajo vë në dyshim edhe rolin e saj në ushtrinë amerikane.
“Fillimisht ajo mendon ‘Ata bënë 11 shtatorin, ata janë të këqinj , në djall vafshin, unë do bëj punën time’. Por më vonë ajo nuk mund ta pranojë realitetin që sheh dhe nuk mund të jetë e qetë me atë që ndodh”, ka treguar Stewart.
Personazhi i saj, Amy Cole, anëtarësohet në radhët e ushtrisë në shenjë patriotizmi pas sulmeve të 11 shtatorit 2001. Por personalisht Stewart duket se për forcat e armatosura ka një konsideratë të ulët.
“Amy është e thjeshtë, jo shumë e zgjuar dhe jo shumë sociale. Por ajo është njeri i mirë. Kështu që nëse hedh firmën dhe regjistrohesh, vesh një uniformë dhe më pas fshin atë që je, atëherë nuk mund të konsiderohesh më vetvetja”, ka thënë Kristen.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn